Document ID: 31988R4112

Uredba Sveta (EGS) št. 4112/88
z dne 21. decembra 1988
o spremembi Uredbe (EGS) št. 315/68 o določitvi standardov kakovosti za cvetoče čebulice ter stebelne in koreninske gomolje
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 234/68 [1] z dne 27. februarja 1968 o skupni ureditvi trga za živo drevje in druge rastline, čebulice, korenine in podobno, rezano cvetje in okrasno listje, kakor je bila nazadnje spremenjena z Uredbo (EGS) št. 3991/87 [2], in zlasti člena 3 Uredbe,
ob upoštevanju predloga Komisije,
ker določa Uredba Sveta (EGS) št. 315/68 [3], kakor je bila nazadnje spremenjena z Uredbo (EGS) št. 1733/84 [4], standarde kakovosti za čebulice ter stebelne in koreninske gomolje, namenjene za prodajo potrošnikom za osebno porabo v Skupnosti ali za izvoz v tretje države;
ker je treba spremeniti carinsko poimenovanje teh proizvodov zaradi upoštevanja carinske nomenklature, ki je bila uvedena z Uredbo Sveta (EGS) št. 2658/87 z dne 23. julija 1987 o carinsko-statistični nomenklaturi in skupni carinski tarifin [5], kakor je bila nazadnje spremenjena z Uredbo (EGS) št. 3468/88 [6];
ker določa drugi pododstavek člena 2(1) Uredbe (EGS) št. 315/68 tržne pogoje znotraj Skupnosti za proizvode, ki so namenjeni za drugačno porabo ali v drugo namembno državo, kakor je določeno v prvem pododstavku tega odstavka; ker bi bilo treba uporabljati glede na pridobljene izkušnje za proizvode, ki niso namenjeni za prodajo potrošnikom, obstoječa tržna pravila za izvoz v tretje države,
SPREJEL NASLEDNJO UREDBO:
Člen 1
Uredba (EGS) št. 315/68 se spremeni:
1. Člen 1 se nadomesti z naslednjim:
"Člen 1
Standardi kakovosti se določijo za čebulice, gomolje, koreninske gomolje, stebelne gomolje, živice in korenike, v mirujočem stanju, pod oznako KN 060110.
Standardi kakovosti so podrobno opredeljeni v Prilogi k tej uredbi."
2. Člen 2(1) se nadomesti z naslednjim:
"1. Če proizvodi iz člena 1 niso v skladu s standardi kakovosti, se:
- v Skupnosti:
(i) ne smejo hraniti ali prevažati za prodajo v pakiranjih, namenjenih za prodajo potrošniku za njegovo osebno porabo;
(ii) jih trgovec ali neposredno proizvajalec ne sme razstavljati ali ponujati za prodajo, prodati ali izročiti potrošniku za njegovo osebno porabo,
- ne smejo izvoziti v tretjo državo za prodajo potrošnikom za osebno porabo.
Proizvodi iz člena 1, ki so namenjeni za drugačno porabo, kakor je navedena v prvem pododstavku, se ne smejo prodajati v Skupnosti ali izvoziti v tretjo državo, razen:
(a) če izpolnjujejo določbe iz prvega odstavka naslova II Priloge k tej uredbi;
(b) če so na vsakem pakiranju čitljivo in neizbrisljivo navedeni naslednji podatki:
- identifikacija prodajalca:
ime in naslov ali uradno priznana oznaka,
- vrsta proizvoda:"ni za osebno rabo", ki se mu lahko doda: "proizvod za razmnoževanje".
(c) če se pakiranje jasno razlikuje od pakiranja, ki se uporablja za prodajo potrošnikom za osebno rabo."
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti obvezujoča in se neposredno uporablja v vseh državah članicah.
V Bruslju, 21. decembra 1988

Labels: 7
6